Гурайт Павол 1978 йылдың 4 февралендә ЧССР-ҙың Көнсығыш-Словак өлкәһе Попрад ҡалаһында тыуған. Карьераһын саңғысы булараҡ башлай, әммә 1999 йылда биатлонға 21 йәш булғанда күсә. Дебют миҙгелендә ул Донъя кубогының бер нисә стартына сыға һәм Европа чемпионатында ҡатнаша алды. Спорт әҙерлеген даими камиллаштырып, Гурайт үҙенең һөҙөмтәһен йылдан-йыл яҡшырта һәм Словакияның биатлон буйынса төп йыйылма командаһы составына тотороҡло инә. 2003/2004 йылдар миҙгеле Павол өсөн уңышлы була: ул эҙәрлекләү ярышындаxa0— өсөнсө һәм 2003—2004 йылдарҙа Брезно-Осрблье һәм Форт-Кенте кубогы этаптарында спринтта өсөнсө була. Миҙгел йомғаҡтары буйынса ул Донъя кубогының дөйөм зачётында туғыҙынсы урын ала. Бындай юғары рейтингты Гурайт Павол һаҡлай алмай, артабан уның һөҙөмтәләре кәмеүгә китә. 2009—2010 йылдар миҙгеле уртаһында Гурайт һөҙөмтәләре ҡайтанан яҡшырта башлай: Ул Антерсельве этабында шәхси ярышта 5-се урын ала. Ванкуверҙағы Олимпиадала ул тәүге уҙышта, 10 километрға спринтта, тәүге унау эсенә эләгә, эҙәрлекләүҙәxa0— 16-сы, шәхси уҙыштаxa0— 5-се була, шул рәүешле дөйөм стартҡа элегеп, бер тапҡыр ҙа яҙа атмайынса, бронза миҙал яулай. Гурайт бойондороҡһоҙ Словакияның бөтә тарихында ҡышҡы Олимпиадаларҙағы өсөнсө призеры һәм был ил өсөн беренсе бронзаны яулаусы.